Oʻzbekiston Respublikasi Davlat budjeti xarajatlarining samaradorligini yanada oshirish va davlat moliyaviy nazorati organlari faoliyatini takomillashtirish toʻgʻrisida
(resolution, 2025-10-07)

Oʻzbekiston Respublikasi Davlat budjeti xarajatlarining samaradorligini oshirish, budjet qonunchiligi buzilishining profilaktikasini kuchaytirish va masofaviy moliyaviy nazoratni kengaytirish, shuningdek, davlat moliyaviy nazorati organlari faoliyatini takomillashtirish maqsadida: 1. Hisob palatasi, Bosh prokuratura huzuridagi Iqtisodiy jinoyatlarga qarshi kurashish departamenti (keyingi oʻrinlarda — Departament), vazirlik va idoralarning ichki audit xizmatlari birinchi navbatda quyidagi yoʻnalishlarda budjet qonunchiligi buzilishining profilaktikasiga alohida eʼtibor qaratsin: budjet tashkilotlarida ish haqi va unga tenglashtirilgan toʻlovlarning toʻgʻri hisoblanishi; ijtimoiy va ishlab chiqarish infratuzilmasini rivojlantirish dasturiga kiritilgan obyektlarda amalga oshirilayotgan qurilish ishlarini monitoring qilish va ularda nazorat tadbirlarini oʻtkazish; budjet tizimi budjetlaridan toʻlanayotgan subsidiyalarning manzilliligini va samaradorligini baholash; davlat xaridlarida qonunchilik hujjatlarida belgilangan talablarga rioya etilishini nazorat qilish; davlat qarzi va grantlar hisobiga amalga oshirilayotgan loyihalarning natijadorligini oʻrganish. Hisob palatasi, Departament, vazirlik va idoralarning ichki audit xizmatlari 2022-yildan boshlab nazorat ishlarining yillik dasturlarini mazkur bandda nazarda tutilgan ustuvor yoʻnalishlarga muvofiqlashtirsin. Bunda, quyidagilarga alohida eʼtibor qaratilsin: budjet tashkilotlarida budjet mablagʻlari boshqarilishi va budjet hisobi yuritilishini maxsus avtomatlashtirilgan dasturiy mahsulotlar vositasida doimiy monitoring qilish; masofaviy nazoratni keng koʻlamda qoʻllash, zamonaviy axborot texnologiyalari va maʼlumotlar bazasi vositasida tekshirish obyektlari va maqsadlarini aniqlash yoʻli bilan kam samarali taftishlarni qisqartirish bilan bir vaqtda budjet tashkilotlarini tekshirish samaradorligini oshirish. 3. Departament Raqamli texnologiyalar vazirligi bilan birgalikda “Elektron nazoratchi-taftishchi” dasturiy majmuasining (keyingi oʻrinlarda — dasturiy majmua) quyidagi bosqichlarda yaratilishini taʼminlasin: birinchi bosqichda — 2022-yil 1-sentabrga qadar vazirlik va idoralar bilan real vaqt rejimida axborot almashinuvi orqali budjet qonunchiligini buzish xavfini tahlil qilish maqsadida Departamentning moliyaviy nazorat maʼlumotlari bazasini ishga tushirish; ikkinchi bosqichda — 2023-yil 1-yanvarga qadar davlat moliyaviy nazorati obyektining muayyan davr uchun ayrim masalalar boʻyicha faoliyatini nazorat qilish (mavzuli nazorat) modulini yaratish. Bunda, dasturiy majmuani ishlab chiqish va joriy etish bilan bogʻliq xarajatlar Oʻzbekiston Respublikasining respublika budjeti hisobidan moliyalashtiriladi. 5. Davlat dasturlari ijro etilishini nazorat qilish va muvofiqlashtirish boʻyicha respublika shtabi (S.I. Samadov) budjet tizimi budjetlari hisobidan amalga oshirilayotgan qurilish ishlarining nazorati boʻyicha Bosh prokuratura huzuridagi Iqtisodiy jinoyatlarga qarshi kurashish departamentining Davlat moliyaviy nazorati inspeksiyasi (keyingi oʻrinlarda — Inspeksiya) bilan tizimli hamkorlikni yoʻlga qoʻysin. 6. Shunday tartib belgilansinki, unga muvofiq qonunchilikda belgilangan asoslarga koʻra, budjet tizimi budjetlari mablagʻlari hisobidan amalga oshirilgan qurilish obyektlarida nazorat oʻlchovi: qurilish qiymati 10 mlrd soʻmgacha boʻlgan obyektlarda — qurilishda nazorat oʻlchovini oʻtkazish huquqiga ega boʻlgan vakolatli tashkilotlarni jalb qilgan holda; qurilish qiymati 10 mlrd soʻmdan yuqori boʻlgan obyektlarda — Inspeksiyaning qurilish obyektlarida nazorat oʻlchovini amalga oshirish boshqarmasi tomonidan amalga oshiriladi. Belgilansinki, nazorat qiluvchi va huquqni muhofaza qiluvchi organlar talabiga asosan budjet tizimi budjetlari mablagʻlari hisobidan amalga oshirilgan qurilish obyektlarida nazorat oʻlchovini oʻtkazish uchun jalb qilingan, qurilishda nazorat oʻlchovini oʻtkazish huquqiga ega boʻlgan vakolatli tashkilotlarga Oʻzbekiston Respublikasi respublika budjeti hisobidan haq toʻlanadi. 7. Qurilish vazirligi 2022-yil 1-mayga qadar “Shaffof qurilish” milliy axborot tizimida davlat xaridlari maxsus axborot portali, elektron kooperatsiya birjasi portali, soliq organlari va tegishli boshqa tashqi manbalar bilan maʼlumotlar almashuvi yoʻlga qoʻyilishini, shuningdek, qurilish obyektida haqiqatda sarflangan qurilish materiallari (jihozlar) miqdori va ishchilar hisobining yuritilishini taʼminlasin. 8. Belgilansinki: a) 2022-yil 1-apreldan boshlab davlat moliyaviy nazorati sohasida qoidabuzarliklar holatlari toʻgʻrisida Inspeksiyaga “Davlat auditi” dasturiy kompleksi orqali xabar bergan jismoniy shaxslarga, ushbu maʼlumot asosida moliyaviy tekshiruvlar jarayonida aniqlanib, davlat foydasiga undirilgan mablagʻlar hisobidan mukofot toʻlanadi; b) 2022-yil 1-iyundan boshlab: budjet buyurtmachilarining elektron kooperatsiya birjasi portalida tuzgan shartnomalari toʻgʻrisidagi axborot kelib tushgandan soʻng, u bir ish kunida avtomatik tarzda Moliya vazirligi Gʻaznachiligida roʻyxatdan oʻtkaziladi; mahalliy budjetlar qoʻshimcha manbalaridan foydalanish toʻgʻrisidagi Qoraqalpogʻiston Respublikasi Vazirlar Kengashi, viloyatlar va Toshkent shahar, tumanlar va shaharlar hokimliklarining takliflari jamoatchilik muhokamasidan oʻtkazish uchun 10 kun muddatga “E-qaror” elektron tizimiga joylashtiriladi, bundan jamoatchilik fikri asosida shakllantirilgan tadbirlarga yoʻnaltiriladigan mablagʻlar mustasno; mazkur kichik bandning uchinchi xatboshisida nazarda tutilgan takliflar Qoraqalpogʻiston Respublikasi Joʻqorgʻi Kengesi, xalq deputatlari Toshkent shahar, viloyatlar, tuman va shaharlar Kengashlariga jamoatchilik muhokamasi natijalari bilan birgalikda kiritiladi. 9. 2022-yilda Davlat budjeti xarajatlarining samaradorligini oshirish hamda moliyaviy nazorat faoliyatini takomillashtirish boʻyicha “yoʻl xaritasi” (keyingi oʻrinlarda — “Yoʻl xarita”) 1-ilovaga muvofiq tasdiqlansin. “Yoʻl xaritasi”da belgilangan chora-tadbirlarning oʻz vaqtida va toʻliq bajarilishini nazorat qilish Moliya vazirligi (T. Ishmetov) va Hisob palatasi (B. Turabov) zimmasiga yuklatilsin. 10. “Yoʻl xaritasi”da belgilangan chora-tadbirlar ijrosini taʼminlash uchun masʼul vazirlik va idoralar rahbarlariga quyidagi ragʻbatlantirish va javobgarlik choralari koʻrilishi belgilab qoʻyilsin: vazifalarning oʻz vaqtida va toʻliq ijrosini taʼminlagan rahbarlarni yarim yillik yakunlarga koʻra oʻrtacha oylik ish haqining 50 foizigacha boʻlgan miqdorda mukofotlash; vazifalarning oʻz vaqtida va toʻliq ijrosini taʼminlamagan rahbarlarga oʻrtacha oylik ish haqining 30 foizi miqdorida jarima sanksiyalarini qoʻllash. “Yoʻl xaritasi”da belgilangan chora-tadbirlar ijrosini taʼminlash uchun masʼul vazirlik va idoralar rahbarlariga ragʻbatlantirish hamda javobgarlik choralarini qoʻllash Hisob palatasi (A. Boboyev) va Iqtisodiyot va moliya vazirligining (J. Qoʻchqorov) takliflariga koʻra amalga oshiriladi. 11. Iqtisodiyot va moliya vazirligi Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan birgalikda ikki hafta muddatda har bir hudud uchun alohida chora-tadbirlar rejasini ishlab chiqsin. Mazkur qarorda belgilangan chora-tadbirlarni hududlarda tatbiq etish boʻyicha masʼullar roʻyxati 2-ilovaga muvofiq tasdiqlansin. 12. Departament ikki oy muddatda Oʻzbekiston Respublikasi Prezidenti huzuridagi Davlat xizmatini rivojlantirish agentligi va Hisob palatasi bilan birgalikda Davlat moliyaviy nazorati departamenti va uning hududiy boshqarmalari boshqaruv xodimlarini attestatsiyadan oʻtkazishni tashkil qilsin hamda Inspeksiya va uning hududiy boshqarmalarini zamon talablariga javob beradigan yuqori malakali kadrlar va mutaxassislar bilan toʻldirish choralarini koʻrsin. 13. Shunday tartib belgilansinki, unga muvofiq: 2022-yil 1-sentabrdan boshlab vazirlik va idoralarning ichki audit xizmatlari (keyingi oʻrinlarda — ichki audit xizmati) xodimlari tomonidan oʻtkaziladigan tadbirlar ichki auditning milliy standartlari va ichki audit tadbirlarini oʻtkazish qoʻllanmasi asosida amalga oshiriladi; 2022-yil 1-noyabrga qadar Inspeksiya xodimlari moliyaviy nazorat va ichki audit sohasidagi xalqaro tajribalar asosida maxsus oʻquv kurslarida oʻqitiladi; 2022-yil 1-noyabrdan boshlab Inspeksiya va ichki audit xizmatlarining xodimlariga malaka sertifikati berish tizimi joriy etiladi; 2024-yil 1-apreldan boshlab ichki audit boʻyicha milliy malaka sertifikatiga ega boʻlmagan shaxslarni ichki audit xizmatlarining xodimi lavozimiga ishga qabul qilishga hamda ularning ushbu tizimlarda faoliyat yuritishiga yoʻl qoʻyilmaydi, bundan xalqaro sertifikatga ega boʻlgan shaxslar mustasno. 14. 2022-yil 1-martdan boshlab Xalq taʼlimi vazirligi (4 ta), Maktabgacha taʼlim vazirligi (4 ta) va Sogʻliqni saqlash vazirligi (4 ta) tizimidagi tashkilotlarning shtat birliklarini maqbullashtirish hisobidan Moliya vazirligi markaziy apparatida 12 ta shtat birligidan iborat Ichki audit xizmatlari bilan ishlash boshqarmasi tashkil qilinsin. Quyidagilar Ichki audit xizmatlari bilan ishlash boshqarmasining asosiy vazifalari etib belgilansin: ichki audit milliy standartlari va boshqa uslubiy hujjatlarni hamda normativ-huquqiy hujjatlar loyihalarini ishlab chiqish; Inspeksiya va ichki audit xizmatlari xodimlarining malakasini doimiy oshirib borish ishlarini va ularni sertifikatlashni tashkil etish; masofaviy audit tadbirlari koʻlami va sifatini oshirish, shuningdek, ichki audit xizmatlariga xavflarni aniqlash va ularning oldini olishda uslubiy koʻmaklashish; ichki audit xizmatlari faoliyatini oʻrganish va ularning natijalarini tahlil qilish asosida hisobotlar tayyorlash va eʼlon qilib borish. 15. Moliya vazirligining aksiz soligʻini toʻgʻri va oʻz vaqtida hisoblashni nazorat qilish funksiyasi Davlat soliq qoʻmitasiga oʻtkazilsin, shuningdek, paxta xom ashyosi hisobi va hisobotini davlat tomonidan nazorat qilish amaliyoti bekor qilinsin. 17. Moliya vazirligi manfaatdor vazirlik va idoralar bilan birgalikda ikki oy muddatda qonunchilik hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. 18. Oʻzbekiston Respublikasi Prezidentining ayrim qarorlariga 3-ilovaga muvofiq qoʻshimcha va oʻzgartirish kiritilsin. 19. Mazkur qaror ijrosini samarali tashkil qilishga masʼul va shaxsiy javobgar etib moliya vaziri T.A. Ishmetov belgilansin. Qaror ijrosini nazorat qilish Oʻzbekiston Respublikasi Bosh vazirining oʻrinbosari J.A. Qoʻchqorov zimmasiga yuklansin. T/r Ustuvor yoʻnalishlar, maqsadlar va vazifalar Amalga oshirish mexanizmlari Amalga oshirish shakli Muddati Masʼul ijrochilar I. Davlat moliyaviy nazorati organlari faoliyatini takomillashtirish 1. Moliya vazirligi huzurida Davlat moliyaviy nazorati inspeksiyasini (Inspeksiya) tashkil etish. 1. Inspeksiyani Davlat xizmatlari agentligida davlat roʻyxatidan oʻtkazish. Guvohnoma 2022-yil 25-fevral Moliya vazirligi (T. Ishmetov), Davlat xizmatlari agentligi (N. Muxammadiyev) 2. Moliya vazirligida shaxsiy gʻazna hisobvaraqlarini ochish, 2022-yil uchun shtatlar jadvali va xarajatlar smetasini tuzib, belgilangan tartibda tasdiqlash va roʻyxatdan oʻtkazish. Shtatlar jadvali va xarajatlar smetasi 2022-yil 15-mart Moliya vazirligi (T. Ishmetov) 3. Moliya vazirligi huzuridagi Davlat moliyaviy nazorati inspeksiyasi toʻgʻrisidagi Nizomni ishlab chiqish. Vazirlar Mahkamasi qarori loyihasi 2022-yil 15-mart Moliya vazirligi (T. Ishmetov), Adliya vazirligi (R. Davletov), Hisob palatasi (B. Turabov) 4. Inspeksiya boshqaruv xodimlarini attestatsiyadan oʻtkazish. Reja-grafik 2022-yil mart-aprel Moliya vazirligi (T. Ishmetov), Davlat xizmatlarini rivojlantirish agentligi (O. Xasanov), Hisob palatasi (B. Turabov), Bandlik va mehnat munosabatlari vazirligi (N. Xusanov) 5. Tanlov asosida Inspeksiya vakant lavozimlariga xodimlarni jalb qilish. Tanlov oʻtkazish va mehnat shartnomalarini tuzish 2022-yil mart-aprel Moliya vazirligi (T. Ishmetov), Davlat xizmatlarini rivojlantirish agentligi (O. Xasanov) 2. Davlat moliyaviy nazorati inspeksiyasining hududiy boshqarmalari ishini tashkil qilish. 1. Yuridik shaxs maqomisiz Inspeksiya hududiy boshqarmalarini tashkil etish. Moliya vazirining buyrugʻi 2022-yil 25-fevral Moliya vazirligi (T. Ishmetov) 2. Davlat moliyaviy nazorati departamenti hududiy boshqarmalarining tovar-moddiy boyliklarini xatlovdan oʻtkazish va belgilangan tartibda Inspeksiya balansiga olish. Amaliy chora-tadbirlar 2022-yil 15-mart Moliya vazirligi (D. Sultanov) 3. Moliya vazirligining markaziy apparati tarkibida budjet tashkilotlarining Ichki audit xizmatlari bilan ishlash boshqarmasini tashkil qilish. 1. Ichki audit xizmatlari bilan ishlash boshqarmasi nizomini tasdiqlash. Moliya vazirining buyrugʻi 2022-yil mart Moliya vazirligi (T. Ishmetov) 2. Tanlov asosida boshqarmaga malakali xodimlarni jalb qilish. Mehnat shartnomalari 2022-yil mart — may Moliya vazirligi (A. Xaydarov), Davlat xizmatlarini rivojlantirish agentligi (O. Xasanov) 3. Tegishli vazirliklarning buyruqlarini qabul qilish orqali shtat birliklarini qisqartirish. Tegishli vazirliklar buyruqlari 2022-yil mart Xalq taʼlimi vazirligi (B. Saidov), Maktabgacha taʼlim vazirligi (A. Shin), Sogʻliqni saqlash vazirligi (B. Musayev) 4. Vazirlik va idoralarning ichki audit xizmatlari faoliyatini rivojlantirish. 1. Xalqaro audit tashkilotlarini jalb qilgan holda Ichki audit tadbirlarini oʻtkazish boʻyicha milliy standartlarni ishlab chiqish. Moliya vazirligi buyrugʻi 2022-yil iyun Moliya vazirligi (A. Xaydarov), Hisob palatasi (B. Turabov), Adliya vazirligi (A. Karimov) 2. Ichki audit tadbirlarini oʻtkazish boʻyicha ishlab chiqilgan milliy standartlar asosida qoʻllanma loyihasini ishlab chiqish. Bunda: ichki audit faoliyatida masofaviy nazorat va xavf tahlilini amalga oshirish hamda baholashning tartibini ishlab chiqish; tashqi manba maʼlumotlarini kengaytirish, vazirlik va idoralarning axborot tizimlaridan foydalanish koʻlamini oshirishni nazarda tutish. Moliya vazirligi buyrugʻi 2022-yil iyul Moliya vazirligi (A. Xaydarov), Adliya vazirligi (A. Karimov) 3. Oʻzbekiston Respublikasi Budjet kodeksiga davlat sektorida ichki nazorat va ichki auditni ?artibga soli? normalarini koʻzda tutuvchi oʻzgartirish kiritish boʻyicha qonun loyihasini ishlab chiqish. Qonun loyihasi 2022-yil avgust Moliya vazirligi (A. Xaydarov), Hisob palatasi (B. Turabov), Adliya vazirligi (A. Karimov) 4. Vazirlik va idoralarning ichki audit xizmati toʻgʻrisidagi namunaviy nizom loyihasini ishlab chiqish. Normativ-huquqiy hujjat loyihasi 2022-yil aprel Moliya vazirligi (A. Xaydarov), Hisob palatasi (B. Turabov) 5. Moliya vazirligining Budjet tashkilotlari moliya-hisob boʻlinmalari xodimlarini tayyorlash va qayta tayyorlash oʻquv markazida vazirlik va idoralarning ichki audit xizmatlari xodimlari uchun malaka oshirish kurslarini tashkillashtirish. Reja-grafik va oʻquv dasturi 2022-yil avgust — dekabr Moliya vazirligi (A. Xaydarov), Budjet tashkilotlari moliya-hisob boʻlinmalari xodimlarini tayyorlash va qayta tayyorlash oʻquv markazi (I. Xamidova) 5. Inspeksiya va ichki audit xodimlari salohiyatini rivojlantirish. 1. Sohadagi malakali mutaxassislarni jalb qilgan xolda Moliya vazirligi huzuridagi Oʻquv markazida moliyaviy nazorat va ichki audit yoʻnalishida oʻquv kurslarini tashkil qilish va oʻqitish. Reja-grafik 2022-yil 1-apreldan boshlab Moliya vazirligi (G. Raximova), Oʻquv markazi (I. Xamidova) 2. Davlat moliyaviy nazorati inspeksiyasi va ichki audit xizmatlari xodimlari malakasini sertifikatlash tartibini ishlab chiqish. Bunda, ilgʻor xorijiy tajribani oʻrgangan holda ichki audit boʻyicha milliy malaka sertifikatini malaka imtihonini topshirmasdan berish va muddatini uzaytirish uchun asos boʻladigan xalqaro sertifikatlar roʻyxatini belgilashni nazarda tutish. Normativ-huquqiy hujjat loyihasi 2022-yil avgust Moliya vazirligi (A. Xaydarov), Adliya vazirligi (A. Karimov) 3. Ichki audit va Inspeksiya xodimlari uchun majburiy sertifikatsiya talabini joriy etish. Vazirlar Mahkamasi qarori 2022-yil 1-noyabrdan boshlab Moliya vazirligi (A. Xaydarov), Adliya vazirligi (A. Karimov) 6. Davlat moliyaviy nazorati sohasida qonunbuzilish holatlarini aniqlashda jamoatchilikni keng jalb qilish maqsadida jismoniy shaxslarni ragʻbatlantirish mexanizmini joriy etish. 1. Budjet mablagʻlaridan foydalanishda qonunbuzilish holatlari boʻyicha axborotni qabul qilish uchun elektron tizim yaratish. Mavjud axborot tizimida tegishli modul yaratish 2022-yil aprel Moliya vazirligi (D. Sultanov), Hisob palatasi (B. Turabov), Axborot texnologiyalari va kommunikatsiyalarini rivojlantirish vazirligi (O. Pekos) 2. Aniqlangan holatlar boʻyicha jismoniy shaxslarni ragʻbatlantirish tartibi toʻgʻrisidagi nizomni ishlab chiqish. Moliya vazirligi buyrugʻi 2022-yil aprel Moliya vazirligi (D. Sultanov) 7. Budjet tashkilotlari va davlat maqsadli jamgʻarmalarida faoliyat yurituvchi buxgalteriya hisobi xizmati xodimlarining malakasini oshirish. Budjet tashkilotlari va davlat maqsadli jamgʻarmalarida faoliyat yurituvchi buxgalteriya hisobi xizmati xodimlari uchun masofaviy oʻquv platformasi orqali malaka oshirishni tashkil etish va oʻtkazish. Chora-tadbirlar rejasi 2022-yil may Moliya vazirligi (G. Raximova), Oʻquv markazi (I. Xamidova) 8. Davlat moliyaviy nazorati inspeksiyasi xodimlarini moddiy ragʻbatlantirish tizimini joriy etish. Moliya vazirligi huzuridagi Davlat moliyaviy nazorati inspeksiyasini ijtimoiy rivojlantirish va xodimlarni moddiy ragʻbatlantirish jamgʻarmasini tashkil etish va undan foydalanish tartibi toʻgʻrisidagi nizomni ishlab chiqish. Vazirlar Mahkamasi qarori 2022-yil aprel Moliya vazirligi (Ishmetov) II. Davlat moliyaviy nazorati sohasida axborot tizimlarini va maʼlumotlar bazalarini yaratish 9. “Elektron nazoratchi-taftishchi” axborot tizimini yaratish. 1. Axborot tizimi konsepsiyasini ishlab chiqish. Tashkiliy va texnik tadbirlar 2022-yil mart Moliya vazirligi (O. Isakov) 2. Axborot tizimiga texnik talablarni ishlab chiqish. 2022-yil aprel 3. Axborot tizimining birinchi bosqichida vazirlik va idoralar bilan real vaqt rejimida axborot almashinuvi orqali budjet qonunchiligini buzish xavfini tahlil qilish boʻyicha maʼlumotlar bazasini ishga tushirish. 2022-yil 1-sentabr 4. Axborot tizimining ikkinchi bosqichida davlat moliyaviy nazoratining mavzuli nazorat funksiyasini yaratish. 2023-yil 1-yanvar 5. Dasturiy majmuaning loyiha-texnik hujjatlarini ishlab chiqish, ularni ekspertizadan oʻtkazish va tasdiqlash. 2022-yil iyun Moliya vazirligi (O. Isakov), Axborot texnologiyalari va kommunikatsiyalarini rivojlantirish vazirligi (O. Pekos) 6. Vazirlik va idoralarning maʼlumotlar bazalari bilan elektron hamkorlik toʻgʻris?da b?tim, texnologik yoʻriqnomani ishlab chiqish va tasdiqlash. 2022-yil iyul Moliya vazirligi (O. Isakov) 7. Elektron hukumatning idoralararo maʼlumotlar uzatish tarmogʻiga ulanish va elektron hamkorlikni yoʻlga qoʻyish. 2022-yil avgust Moliya vazirligi (O. Isakov), Axborot texnologiyalari va kommunikatsiyalarini rivojlantirish vazirligi (O. Pekos) 8. Samarqand shahri va Yakkabogʻ tumanida “Elektron nazoratchi-taftishchi” axborot tizimi orqali aniqlangan xavflarni joyiga chiqqan holda oʻrganish va axborot tizimini takomillashtirish boʻyicha takliflar ishlab chiqish. 2022-yil noyabr Moliya vazirligi (D. Sultanov) 10. Davlat moliyaviy nazorati organlarining yagona axborot bazasini yaratish. Davlat moliyaviy nazorati inspeksiyasining axborot tizimini Hisob palatasining axborot tizimi bilan integratsiya qilish. Axborot tizimlarini oʻzaro bogʻlash 2022-yil oktabr Moliya vazirligi (D. Sultanov), Hisob palatasi (B. Turabov) 11. Mahalliy budjetlarning qoʻshimcha manbalarini sarflash boʻyicha qaror loyihalarini jamoatchilik muhokamasidan oʻtkazish uchun “E-qaror” elektron tizimiga joylashtirish tizimini joriy etish. 1. “E-qaror” elektron tizimiga tegishli oʻzgartirishlar kiritish boʻyicha texnik topshiriq ishlab chiqish. Amaliy chora-tadbirlar 2022-yil mart Adliya vazirligi (M. Ikramov), Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, Moliya vazirligi (D. Sultanov) 2. “E-qaror” elektron tizimiga tegishli oʻzgartirishlarni kiritish. 2022-yil may 3. Mahalliy budjetlarning qoʻshimcha manbalaridan foydalanish toʻgʻrisidagi qaror (farmoyish) loyihasini jamoatchilik muhokamasidan oʻtkazish uchun uni 10 kun muddatga “E-qaror” elektron tizimiga joylashtirish amaliyotini yoʻlga qoʻyish. 2022-yil iyun 4. Andijon va Navoiy viloyatlari hamda Toshkent shahrida “E-qaror” elektron tizimiga joylashtirilgan qarorlarni xatlovdan oʻtkazish. 2022-yil dekabr Moliya vazirligi (D. Sultanov), Adliya vazirligi (M. Ikramov) 12. Moliya vazirligi axborot tizimlarini takomillashtirish va axborot xavfsizligini taʼminlash. 1. Moliya vazirligining barcha dasturiy majmualarida amalga oshiriladigan operatsiyalarni xatlovdan (AKT audit) oʻtkazish. Amaliy chora-tadbirlar 2022-yil aprel Moliya vazirligi (O. Isakov), Hisob palatasi (B. Turabov), Axborot texnologiyalari va kommunikatsiyalarini rivojlantirish vazirligi (O. Pekos) 2. Ish haqi va unga tenglashtirilgan toʻlovlar boʻyicha barcha soʻrovnomalar faqatgina avtomat tarzda shakllantirilishi va ularning soʻrovnomadagi miqdorlar doirasida amalga oshirilishini yoʻlga qoʻyish. 2022-yil aprel 3. Moliya vazirligi dasturiy majmuasida barcha funksiyalarni avtomatlashtirish. 2022-yil may III. Budjet tashkilotlarida ish haqi va unga tenglashtirilgan toʻlovlarning toʻgʻri hisoblanishi va nazoratini taʼminlash 13. Xalq taʼlimi muassasalarda ish haqi hisobini avtomatlashtirish. 1. “Xalq taʼlimi tizimidagi muassasalarni boshqarish” axborot tizimini ishga tushirish. Axborot tizimini ishga tushirish 2022-yil may Xalq taʼlimi vazirligi (R. Karimjonov) 2. Xalq taʼlimi xodimlarini qayta tayyorlash va ularning malakasini oshirish markazlarida xodimlarni axborot tizimidan foydalanish boʻyicha oʻqitish va axborot tizimiga maʼlumotlarni kiritish. Bunda, ish haqi, oʻqituvchi va oʻquvchilar kabi maʼlumotlar bazasi yaratiladi. Amaliy chora-tadbirlar 2022-yil iyun — avgust Xalq taʼlimi vazirligi (R. Karimjonov, T. Komilov) 3. “Xalq taʼlimi tizimidagi muassasalarni boshqarish” axborot tizimini Moliya vazirligi, Bandlik va mehnat munosabatlari vazirligi, Oliy va oʻrta maxsus taʼlim vazirligi, Adliya vazirligi, Taʼlim sifatini nazorat qilish inspeksiyasi dasturiy majmualari bilan integratsiya qilish. Bunda: oʻqituvchi xodimlarning barcha malaka toifa sertifikatlari; oʻquvchilar toʻgʻrisida maʼlumot; oʻqituvchi va xodimlarning mehnat daftarchasi; oliy va oʻrta maxsus taʼlim muassasalarida oʻqiganlik haqidagi barcha diplomlar; oʻqituvchilarning xorijiy tillarni bilishini tasdiqlovchi sertifikatlar haqidagi va boshqa maʼlumotlar almashinuvi yoʻlga qoʻyiladi. Axborot tizimlarini oʻzaro bogʻlash 2022-yil avgust Xalq taʼlimi vazirligi (R. Karimjonov), Moliya vazirligi (O. Isakov), Oliy va oʻrta maxsus taʼlim vazirligi (K. Karimov), Taʼlim sifatini nazorat qilish davlat inspeksiyasi (U. Tashkenbayev), Adliya vazirligi (A. Karimov), Bandlik va mehnat munosabatlari vazirligi (N. Xusanov) 4. Davlat maktabgacha, umumiy oʻrta, oʻrta maxsus, professional va maktabdan tashqari taʼlim tashkilotlari pedagog kadrlarining malaka toifasi (lavozim) sertifikatlari, diplomlari va boshqa turdagi barcha sertifikatlarini toʻliq xatlovdan oʻtkazish va ularning elektron bazasini shakllantirish. 5. Xalq taʼlimi tizimidagi xodimlarga oylik ish haqi va unga tenglashtirilgan toʻlovlarni avtomatlashtirilgan holda hisoblashni bosqichma-bosqich joriy etish. Amaliy chora-tadbirlar 2022-yil sentabr — dekabr Moliya vazirligi (J. Abruyev), Xalq taʼlimi vazirligi (T. Komilov) 6. Olmazor, Shoʻrchi va Xatirchi tumanlarida “Xalq taʼlimi tizimidagi muassasalarni boshqarish” axborot tizimini sinovdan oʻtkazish. Axb?rot ?ati 2022-yil sentabr — dekabr Moliya vazirligi (D. Sultanov), Xalq taʼlimi vazirligi (T. Komilov) 14. “Bolalar bogʻchasi” axborot tizimidagi shakllangan maʼlumotlar asosida soha xodimlariga oylik ish haqi va unga tenglashtirilgan toʻlovlarni avtomatlashtirilgan tarzda hisoblash tizimini joriy qilish. 1. Axborot tizimini takomillashtirish boʻyicha qoʻshimcha texnik topshiriqni ishlab chiqish. Texnik topshiriq 2022-yil aprel Maktabgacha taʼlim vazirligi (N. Muslitdinov) 2. Loyiha-texnik hujjatlarni ekspertizadan oʻtkazish va tasdiqlash. Ekspertiza hujjatlari 2022-yil may Maktabgacha taʼlim vazirligi (N. Muslitdinov), Axborot texnologiyalari va kommunikatsiyalarini rivojlantirish vazirligi (O. Pekos) 3. Axborot tizimini ishga tushirish Ishga tushirish dalolatnomasi 2022-yil dekabr 4. Axborot tizimiga tegishli maʼlumotlarni kiritish. Amaliy chora-tadbirlar 2022-yil iyul — sentabr Maktabgacha taʼlim vazirligi (N. Muslitdinov) 5. Moliya vazirligining axborot tizimlari bilan texnologik yoʻriqnoma asosida oʻzaro integratsiya qilish. Axborot tizimlarini oʻzaro bogʻlash 2022-yil sentabr Maktabgacha taʼlim vazirligi (N. Muslitdinov), Moliya vazirligi (O. Isakov) 6. Moliya vazirligi axborot tizimida xodimlarga oylik ish haqi va unga tenglashtirilgan toʻlovlarni avtomatlashtirilgan tarzda hisoblashni bosqichma-bosqich joriy etish. Amaliy chora-tadbirlar 2023-yil yanvar Maktabgacha taʼlim vazirligi (N. Muslitdinov), Moliya vazirligi (J. Abruyev) 7. Yozyovon, Bektemir va Xoʻjayli tumanlarida “Bolalar bogʻchasi” axborot tizimini sinovdan oʻtkazish. Axborot xati 2022-yil oktabr — dekabr Moliya vazirligi (D. Sultanov), Maktabgacha taʼlim vazirligi (N. Muslitdinov) 15. Oliy va professional taʼlimda moliyaviy jarayonlarni boshqarish axborot tizimida xodimlarga oylik ish haqi va unga tenglashtirilgan toʻlovlarni avtomatlashtirilgan tarzda hisoblash tizimini joriy qilish. 1. Axborot tizimini takomillashtirish boʻyicha qoʻshimcha texnik topshiriq loyihasini ishlab chiqish. Texnik topshiriq 2022-yil aprel Oliy va oʻrta maxsus taʼlim vazirligi (R. Xakimov) 2. Loyiha-texnik hujjatlarni ekspertizadan oʻtkazish va tasdiqlash. Ekspertiza hujjatlari 2022-yil may-iyun Oliy va oʻrta maxsus taʼlim vazirligi (R. Xakimov), Axborot texnologiyalari va kommunikatsiyalarini rivojlantirish vazirligi (O. Pekos) 3. Axborot tizimini ishga tushirish. Ishga tushirish dalolatnomasi 2022-yil dekabr 4. Axborot tizimini takomillashtirish va tegishli maʼlumotlarni kiritish. Amaliy chora-tadbirlar 2022-yil iyul — sentabr Oliy va oʻrta maxsus taʼlim vazirligi (R. Xakimov) 5. Axborot tizimlarini texnologik yoʻriqnoma asosida oʻzaro integratsiya qilish. Axborot tizimlarini oʻzaro bogʻlash 2022-yil sentabr Oliy va oʻrta maxsus taʼlim vazirligi (R. Xakimov) 6. Moliya vazirligi dasturiy majmuasida xodimlarga oylik ish haqi va unga tenglashtirilgan toʻlovlarni avtomatlashtirilgan tarzda hisoblashni bosqichma-bosqich joriy etish. Amaliy chora-tadbirlar 2023-yil yanvar Oliy va oʻrta maxsus taʼlim vazirligi (R. Xakimov), Moliya vazirligi (J. Abruyev) 7. Toshkent davlat pedagogika universiteti va Qoraqalpoq davlat universitetida axborot tizimini sinovdan oʻtkazish. Axborot xati 2022-yil oktabr — dekabr Moliya vazirligi (D. Sultanov), Oliy va oʻrta maxsus taʼlim vazirligi (R. Xakimov) 16. Birlamchi tibbiy-sanitariya muassasalarida xodimlarga oylik ish haqi va unga tenglashtirilgan toʻlovlar hisobini avtomatlashtirish. 1. Axborot tizimini takomillashtirish boʻyicha qoʻshimcha texnik topshiriq loyihasini ishlab chiqish. Texnik topshiriq 2022-yil aprel Sogʻliqni saqlash vazirligi (A. Inoyatov) 2. Loyiha-texnik hujjatlarni ekspertizadan oʻtkazish va tasdiqlash. Ekspertiza hujjatlari 2022-yil may-iyun Sogʻliqni saqlash vazirligi (A. Inoyatov), Axborot texnologiyalari va kommunikatsiyalar?ni rivojlantirish vazirligi (O. Pekos) 3. Axborot tizimini ishga tushirish. Ishga tushirish dalolatnomasi 2022-yil dekabr 4. Axborot tizimini takomillashtirish va tegishli maʼlumotlarni kiritish. Amaliy chora-tadbirlar 2022-yil iyul — sentabr Sogʻliqni saqlash vazirligi (A. Inoyatov) 5. Axborot tizimlarini texnologik yoʻriqnoma asosida oʻzaro integratsiya qilish. 2022-yil sentabr Sogʻliqni saqlash vazirligi (A. Inoyatov) 6. Moliya vazirligi dasturiy majmuasida xodimlarga oylik ish haqi va unga tenglashtirilgan toʻlovlarni avtomatlashtirilgan tarzda hisoblashni bosqichma-bosqich joriy etish. 2023-yil yanvar Sogʻliqni saqlash vazirligi (A. Inoyatov), Moliya vazirligi (J. Abruyev) 7. Chiroqchi, Mirishkor, Qoʻshrabot tumanlarida axborot tizimini sinovdan oʻtkazish. Axborot xati 2022-yil oktabr — dekabr Moliya vazirligi (D. Sultanov), Sogʻliqni saqlash vazirligi (A. Inoyatov) 17. Budjet tashkilotlarida ish haqi va unga tenglashtirilgan toʻlovlar boʻyicha plastik kartalariga oʻtkazish uchun toʻlov qaydnomalarini tijorat banklariga avtomatlashtirilgan elektron tarzda yuborishni yoʻlga qoʻyish. 1. Moliya vazirligi dasturiy majmuasi va tijorat banklar axborot tizimlarini integratsiya qilish orqali xodimlarga tegishli plastik kartalar maʼlumotlari (JSHSHIR) boʻyicha avtomatik tarzda nazorat funksiyalarini joriy qilish. Amaliy chora-tadbirlar 2022-yil 1-aprel Moliya vazirligi (O. Isakov), Markaziy bank (I. Abdugafarov) 2. Tijorat banklariga toʻlov qaydnomalarini faqat avtomatlashtirilgan elektron almashinuv asosida qabul qilish toʻgʻrisida koʻrsatma yuborish. Amaliy chora-tadbirlar 2022-yil 1-may Markaziy bank (I. Abdugafarov) 3. Tijorat banklari va budjet tashkilotlarida targʻibot ishlarini oʻtkazish. Amaliy chora-tadbirlar 2022-yil 1-iyun Moliya vazirligi (O. Isakov) 4. Tijorat banklariga yuborilgan budjet tashkilotlarining toʻlov qaydnomasiga asosan taqsimlangan toʻlovlar boʻyicha Moliya vazirligi va Markaziy bank oʻrtasida maʼlumot almashinuvini yoʻlga qoʻyish. Axborot tizimlarini oʻzaro bogʻlash 2022-yil 1-iyun Moliya vazirligi (O. Isakov), Markaziy bank (I. Abdugafarov) 18. Budjet tashkilotlari xodimlarining vaqtincha mehnatga qobiliyatsizlik varaqalarini elektron shaklda rasmiylashtirish tizimini joriy etish. 1. Budjet tashkilotlari xodimlarining vaqtincha mehnatga qobiliyatsizlik varaqalarini elektron shaklda rasmiylashtirishni taʼminlovchi axborot tizimini joriy etish . Dasturiy taʼminotni takomillashtirish 2022-yil 1-noyabr Sogʻliqni saqlash vazirligi (B. Musayev), Moliya vazirligi (O. Isakov) 2. Tizimning Moliya vazirligi, Xalq taʼlimi vazirligi hamda boshqa manfaatdor vazirlik va idoralarning axborot tizimlari bilan axborot almashuvini yoʻlga qoʻyish. 2022-yil 1-dekabr 3. Toshkent shahri va Sirdaryo viloyatida tajriba-sinov tariqasida axborot tizimini ishga tushirish. Amaliy chora-tadbirlar 2022-yil 1-sentabr Sogʻliqni saqlash vazirligi (Musayev), Axborot texnologiyalari va kommunikatsiyalarini rivojlantirish vazirligi (O. Pekos) 19. Budjet hisobidan chet elga xizmat safari xarajatlarining yagona tartibini ishlab chiqish. Chet el delegatsiyalarini qabul qilishda budjet va budjetdan tashqari mablagʻlardan foydalanish, shuningdek, delegatsiyalarni chet davlatlarga xizmat safariga yuborish boʻyicha yangi tartibni ishlab chiqish. Vazirlar Mahkamasi qarori 2022-yil dekabr Moliya vazirligi (T. Ishmetov), Investitsiya va tashqi savdo vazirligi (A. Voitov), Tashqi ishlar vazirligi (A. Komilov) IV. Davlat tomonidan ajratiladigan subsidiya, kompensatsiya, grantlarning maqsadli va samarali sarflanishini hamda davlat xaridlarida qonunchilik hujjatlarida belgilangan talablarga rioya etilishini nazorat qilish 20. Subsidiya, kompensatsiya va grantlarni ajratish boʻyicha maxsus yagona elektron platformani ishga tushirish. 1. Texnik topshiriqni ishlab chiqish va kelishish. Texnik topshiriq 2022-yil may Moliya vazirligi (D. Sultanov), Axborot texnologiyalari va kommunikatsiyalarini rivojlantirish vazirligi (O. Pekos), Iqtisodiy taraqqiyot va kambagʻallikni qisqartirish vazirligi (S. Xolxoʻjayev), vazirlik va idoralar 2. Ijrochini tanlash va shartnoma tuzish. Shartnoma 2022-yil iyul Moliya vazirligi (D. Sultanov) 3. Platforma orqali subsidiyalarni ajratish uchun arizalarni qabul qilish, koʻrib chiqish, toʻlab berish va hisobini yuritish tizimini joriy qilish. Amaliy ?ora-tadbirlar 2022-yil sentabr Moliya vazirligi (D. Sultanov), Axborot texnologiyalari va kommunikatsiyalarini rivojlantirish vazirligi (O. Pekos) 4. 2022-yil 1-oktabrdan boshlab ayrim toifadagi subsidiyalarni ajratish faqat yagona elektron platforma orqali ajratilishini joriy etish. Normativ-huquqiy hujjat loyihasi 2022-yil sentabr Moliya vazirligi (D. Sultanov) 21. Maktabgacha taʼlim sohasiga ajratilayotgan mablagʻlar samaradorligini taʼminlash maqsadida axborot tizimlarini takomillashtirish. 1. Biometrik identifikatsiya qilish texnologiyasi orqali maktabgacha taʼlim tashkilotlari xodimlari va tarbiyalanuvchilarining davomatini yuritish uchun “Bolalar bogʻchasi” va “Nodavlat maktabgacha taʼlim tashkilotlarini boshqarish” (NMTTB) axborot tizimlarini ishlab chiqish. Amaliy chora-tadbirlar 2022-yil 1-aprelga qadar Maktabgacha taʼlim vazirligi (N. Muslitdinov), Axborot texnologiyalari va kommunikatsiyalarini rivojlantirish vazirligi (O. Pekos), Moliya vazirligi (J. Abruyev) 2. “Bolalar bogʻchasi” va NMTTB axborot tizimlarini: tajriba-sinov tariqasida Sirdaryo viloyatida joriy etish; 2022-yil 1-apreldan davlat maktabgacha taʼlim tashkilotlari, Davlat budjetidan subsidiya va kompensatsiya oladigan tegishli davlat-xususiy sheriklik asosidagi va xususiy maktabgacha taʼlim tashkilotlarida joriy etish. 2022-yil 1-iyundan 3. Subsidiya va kompensatsiyalar hajmini avtomatik tarzda hisoblashni joriy etish uchun “Bolalar bogʻchasi” va NMTTBning “Mehnat.uz”, “Soliq.uz”, “UzASBO” hamda elektr energiyasi va tabiiy gaz taʼminoti korxonalarining axborot tizimlari bilan maʼlumot almashinuvini yoʻlga qoʻyish. Amaliy chora-tadbirlar 2022-yil 1-aprel Maktabgacha taʼlim vazirligi (N. Muslitdinov), Axborot texnologiyalari va kommunikatsiyalarini rivojlantirish vazirligi (O. Pekos), Moliya vazirligi (J. Abruyev) Tegishli vazirlik va idoralar rahbarlari 22. Davlat oliy taʼlim muassasalari talabalariga ijara toʻlovini qoplab berish uchun ajratiladigan mablagʻlar hisobini yuritishni raqamlashtirish. 1. Ijara toʻlovini avtomatik tarzda hisoblash uchun Oliy va oʻrta maxsus taʼlim vazirligi va Davlat soliq qoʻmitasining Moliya vazirligi axborot tizimlari bilan axborot almashinuvini yoʻlga qoʻyish. Tashkiliy-texnik tadbirlar 2022-yil sentabr Oliy va oʻrta maxsus taʼlim vazirligi (A. Toshqulov), Davlat soliq qoʻmitasi (M. Mirzayev), Moliya vazirligi (J. Abruyev), Axborot texnologiyalari va kommunikatsiyalarini rivojlantirish vazirligi (O. Pekos) 23. 2022-yilda ayrim vazirlik va idoralarga ajratilgan subsidiya va kompensatsiyalarning maqsadli va samarali sarflanishi?i dastur asosida oʻrganish. 1. Xavf-xatarlar tahlili asosida sohalar va hududlarga ajratilgan subsidiyalarni oʻrganish. Reja-grafik boʻyicha 2022-yil mart — dekabr Moliya vazirligi (D. Sultanov), Hisob palatasi (S. Saidkarimov) 2. Chorvachilik sohasi uchun ajratilgan subsidiyalar manzilliligi va natijadorligini Buxoro va Navoiy viloyatlari misolida oʻrganish. Axborot xati 2022-yil oktabr-noyabr 3. Oʻrganishlar natijasi boʻyicha subsidiyalarni ajratish tizimini takomillashtirish yuzasidan takliflarni kiritish. Bunda: maqsadsiz sarflangan subsidiya, kompensatsiya va grantlarni budjetga qaytarish; natijadorligi past boʻlgan subsidiya va kompensatsiyalarni maqbullashtirish; subsidiya taqsimlovchilar tomonidan faqat haqiqiy talabdan kelib chiqib mablagʻlar ajratishni joriy qilish. Tahliliy axborot 2022-yil may — dekabr Moliya vazirligi (D. Sultanov), Hisob palatasi (B. Turabov) 24. Davlat xaridlari jarayonlarida shaffoflikni taʼminlash. 1. Elektron kooperatsiya birjasi portalida tuzilgan shartnomalarni avtomatik tartibda Moliya vazirligi Gʻaznachiligida roʻyxatdan oʻtkazish tartibini joriy etish. Vazirlar Mahkamasi qarori 2022-yil aprel Investitsiyalar va tashqi savdo vazirligi (A. Voitov), Moliya vazirligi (G. Raximova) 2. Davlat xaridlarida ishtirok etayotgan tadbirkorlar reytingini joriy etish. Moliya vazirining buyrugʻi 2022-yil may Moliya vazirligi (G. Raximova), Savdo-sanoat palatasi (A. Ikramov) 3. Davlat buyurtmachilari va xarid ishtirokchilarining manfaatlar toʻqnashuvi holatlarini avtomatik aniqlash tizimini joriy qilish. Idoralararo texnik topshiriq 2022-yil 1-iyun Moliya vazirligi (G. Raximova), Adliya vazirligi (A. Karimov), Davlat soliq qoʻmitasi (M. Mirzayev) 25. Davlat xaridlari tizimida tahlil imkoniyatlarini kengaytirish va jamoatchilik nazoratini kuchaytirish maqsadida tahliliy axborot tizimini (Business intelligence) joriy etish. 1. Axborot tizimini yaratish uchun xalqaro moliya tashkilotlari bilan hamkorlik qilish. Texnik topshiriq 2022-yil 1-aprel Moliya vazirligi (G. Raximova) 2. Texnik koʻmak doirasida xarid ishtirokchilari, narxlari, raqobat darajasi toʻgʻrisida sohalar va hududlar kesimidagi maʼlumotlarni kompleks tahlil qilish boʻyicha axborot tizimini ishlab chiqish. Amaliy chora-tadbirlar 2022-yil 1-dekabr Moliya vazirligi (G. Raximova) 3. Jamoatchilikka Axborot tizimidan foydalanish imkoniyatlarini yaratish va uni video qoʻllanmalar orqali targʻib qilish. Videoqoʻllanma 2023-yil 1-yanvar Moliya vazirligi (G. Raximova) 26. Ijtimoiy nafaqalar va pensiya toʻlovlarining maqsadliligini oʻrganish. Xavf-xatarlar tahlili asosida ajratilgan ijtimoiy nafaqalar va pensiya toʻlovlarini oʻrganish va ushbu toʻlovlarni amalga oshirish boʻyicha axborot tizimini takomillashtirish boʻyicha taklif ishlab chiqish. Reja-grafik boʻyicha 2022-yil mart — dekabr Moliya vazirligi (D. Sultanov) Hisob palatasi (B. Turabov) Ijtimoiy nafaqalar va pensiya toʻlovlari manzilliligi va natijadorligini Qashqadaryo, Fargʻona va Sirdaryo viloyatlari misolida oʻrganish. Axborot xati 2022-yil oktabr-noyabr Moliya vazirligi (D. Sultanov), Hisob palatasi (B. Turabov) 27. Mahalliy budjetlarning qoʻshimcha manbalarini shakllantirish va ulardan foydalanish tartibini ishlab chiqish. Mahalliy budjetlarning qoʻshimcha manbalarini aniqlash va ulardan foydalanish tartibini ishlab chiqish. Oliy Majlis Senati Kengashining qarori 2022-yil 1-aprel Moliya vazirligi (T. Ishmetov) V. Ijtimoiy va ishlab chiqarish infratuzilmasini rivojlantirish dasturiga kiritilgan obyektlarda amalga oshirilayotgan qurilish ishlarini monitoring qilish va ularda nazorat tadbirlarini oʻtkazish 28. Qurilish qiymati 10 mlrd soʻmgacha boʻlgan obyektlarda nazorat oʻlchovini oʻtkazish uchun jalb qilingan tijorat tashkilotlarini tanlash, ularning xizmat haqini aniqlash va toʻlash tartibini ishlab chiqish. Quyidagilarni nazarda tutuvchi nizom loyihasini ishlab chiqish: qurilish qiymati 10 mlrd soʻmgacha boʻlgan obyektlarda nazorat oʻlchovi xarajatlarini rejalashtirish tartibi; tijorat tashkilotlarini tanlash va xizmat haqini belgilash normalari; oʻlchov nazorati xizmatlariga qoʻyiladigan talablar. Moliya vaziri buyrugʻi 2022-yil 1-aprel Moliya vazirligi (D. Sultanov), Adliya vazirligi (A. Karimov) 29. Xavflar tahlili asosida nazorat oʻlchovi oʻtkaziladigan obyektlarni aniqlash tartibini joriy etish. 1. “Shaffof qurilish” milliy axborot tizimi orqali qiymati 10 mlrd.soʻmdan yuqori obyektlarda qurilish ishlarida xavf-xatarlarni baholash mezonlarini ishlab chiqish va amaliyotini joriy etish. Amaliy chora-tadbirlar 2022-yil avgust Davlat dasturlari ijro etilishini nazorat qilish va muvofiqlashtirish boʻyicha respublika shtabi (E. Yuldashev), Moliya vazirligi (D. Sultanov), Qurilish vazirligi (D. Adilov) 2. Qurilish obyektlarida qonunbuzilish holatlari toʻgʻrisida jamoatchilik murojaatlarini taqdim etish uchun “Budjet nazorati” elektron dasturi orqali telegram botni ishga tushirish. 2022-yil avgust 3. Tajriba sinov tariqasida xavflarni baholash natijasida va jamoat nazorati doirasida aniqlangan obyektlarda nazorat oʻlchovi tadbirlarini tashkillashtirish. 2022-yil iyun — avgust 30. “Shaffof qurilish” milliy axborot tizimining soliq organlari bilan maʼlumotlar almashinuvini yoʻlga qoʻyish, haqiqatda sarflangan qurilish materiallari (jihozlar) miqdori va ishchilar soni hisobini yuritish. 1. Qurilish jarayonida bosh pudratchilar tomonidan topshiriladigan elektron hisob-faktura (soliq hisoboti)da qurilish materiallari, jihozlar toʻgʻrisidagi maʼlumotlarni qamrab oladigan hisobot shaklini elektron hisob-fakturaga ilova qilgan holda (subpudratchilar ish hajmi toʻgʻrisidagi maʼlumotlarni) kiritish hamda ishchilar soni hisobini yuritish tartibini tasdiqlash. Normativ huquqiy hujjat loyihasi 2022-yil may Qurilish vazirligi (D. Adilov), Moliya vazirligi (D. Sultanov), Davlat soliq qoʻmitasi (M. Mirzayev), 2. Ushbu tartiblarni “Shaffof qurilish” va Davlat soliq qoʻmitasi axborot tizimlarida joriy etish Amaliy chora-tadbirlar 2022-yil iyun 3. Xorazm va Surxondaryo viloyatlarida qurilish jarayonlarini “Shaffof qurilish” axborot tizimi orqali aniqlangan xavflar asosida oʻrganish. Axborot xati 2022-yil dekabr Moliya vazirligi (D. Sultanov) 31. “Shaffof qurilish” milliy axborot tizimida pudratchilar tomonidan subpudratchilar ishlatgan qurilish materiallari va jihozlar toʻgʻrisidagi maʼlumotlarni aks ettirish tartibini joriy etish. Pudratchi quruvchilar tomonidan (subpudratchilar ish hajmi toʻgʻrisidagi maʼlumotlarni) ishlatilgan qurilish materiallari va jihozlar toʻgʻrisida elektron hisob-faktura asosida shakllangan maʼlumotlarni Davlat soliq qoʻmitasi axborot tizimi orqali “Shaffof qurilish” milliy axborot tizimida har bir obyekt kesimida aks ettirish tartibini ishlab chiqish. Normativ huquqiy hujjat loyihasi 2022-yil may Qurilish vazirligi (D. Adilov), Moliya vazirligi (D. Sultanov), Davlat soliq qoʻmitasi (M. Mirzayev) T/r F.I.O. Lavozimi Biriktirilgan hudud 1. T.A. Ishmetov — moliya vaziri Andijon va Toshkent viloyatlari 2. S.S. Saidkarimov — Hisob palatasi raisi oʻrinbosari Qoraqalpogʻiston Respublikasi, Xorazm viloyati 3. O.Z. Nasritdinxodjayev — moliya vazirining birinchi oʻrinbosari Samarqand viloyati va Toshkent shahri 4. A.Ya. Xaydarov — moliya vaziri oʻrinbosari Namangan va Fargʻona viloyatlari 5. O.R. Isakov — moliya vaziri oʻrinbosari Qashqadaryo va Surxondaryo viloyatlari 6. D.Sh. Sultanov — moliya vaziri oʻrinbosari Buxoro va Navoiy viloyatlari 7. J.I. Abruyev — moliya vaziri oʻrinbosari Sirdaryo va Jizzax viloyatlari 2. Oʻzbekiston Respublikasi Prezidentining 2017-yil 21-avgustdagi “Taʼlim va tibbiyot muassasalarini moliyalashtirish mexanizmini hamda davlat moliyaviy nazorati tizimini yanada takomillashtirish toʻgʻrisida”gi PQ-3231-son qarorining 4 va 5-bandlari, shuningdek, qarorga 1 — 3-ilovalar oʻz kuchini yoʻqotgan deb hisoblansin.